УНИВЕРЗИТЕТ У БЕОГРАДУ

ШУМАРСКИ ФАКУЛТЕТ

Обавештење за све кандидате који се пријављују на конкурс за упис у прву годину ОАС на основу афирмативних акција у школској 2018/19. години

**Квоте за буџет за афирмативне акције:**

1.Припадници ромске националне мањине -**2 места на буџету**

2.Лица са инвалидитетом – **2 места на буџету**

Број студената уписаних на буџет по афирмативним акцијама **одузима се од броја самофинансирајућих студената на оним студијским програмима на којима остваре право уписа студенти припадници ромске националности и студенти са инвалидитетом.**

Кандидати који се уписују на основу афирмативне мере под бројем 1 и 2 стичу право уписа на буџет уколико су се рангирали у оквиру броја утврђеног Одлуком Владе РС и ако су остварили **најмање 30 бодова** за упис на основне академске студије.

**3**. Држављани Републике Србије који су средњу школу завршили у иностранству-

**2 места на буџету**

**Држављанин Републике Србије** који је у школској 2017/18. години средњу школу завршио у иностранству, односно који је страну средњошколску исправу стекао завршавањем акредитованог програма у средњој школи у Републици Србији, ималац је стране средњошколске исправе **која подлеже поступку нострификације**.

Ималац стране средњошколске исправе може остварити право уписа у прву годину студија у оквиру буџетске квоте утврђене Одлуком Владе за држављане Републике Србије који су у школској 2017/18. години стекли страну средњошколску исправу у **другом уписном року** ако поседују решење МПНТ о нострификацији докумената.

или у **првом уписном року** ако поседују потврду да је у току поступак нострификације.

Ови кандидати стичу право уписа на буџет уколико су се рангирали у оквиру броја утврђеног Одлуком Владе РС и ако су остварили **најмање 51 бод** за упис на основне академске студије.

Ималац стране средњошколске исправе који стиче диплому полагањем ИБ матуре, у првом уписном року високошколској установи доставља потврду средње школе да је положио све испите предвиђене програмом за стицање међународно признате матуре (International Baccaleurate Diploma Programme).

Кандидати који приликом уписа немају решење МПНТ већ достављају потврду да је поступак нострификације у току – **уписују се условно** , уз обавезу да до почетка наставе доставе решење Министарства о нострификацији њихове средошколске исправе.